Għandi nformazzjoni li l-Pulizija taf min hu dak li widdeb lill-allegati assassini ta' Daphne Caruana Galizia dwar l-arrest tagħhom qabel dawn ġew arrestati. Il-ħsieb ta' min kellimhom kien li jwiddibhom biex, qabel l-arrest tagħhom, jeħilsu minn kull prova li setgħet tinkriminahom, bħal per eżempju l- mobile phones . Jidher li l-Pulizija saret taf li għamel din it-twiddiba huwa kuntistabbli prinċipjant. Dan il-kuntistabbli ġie trasferit għal dipartiment ieħor u jidher li ma saru ebda investigazzjoni formali jew proċess dixxiplinarju. Dan il-każ inżamm mistur għaliex kien hemm min qed jibża' li potenzjalment jista' jaqla' ħafna nkwiet. Għalkemm m'għandna niskantaw xejn li kriminal professjonali bħalma huwa George Degiorgio u ż-żewġ allegati assassini l-oħrajn għandhom il-kuntatti fil-korp tal-pulizija, każ bħal dan iqajjem dubji serji dwar il-possibilità li seta' kien hemm motivazzjonijiet politiċi biex dawk li qed jinvestigaw jibqgħu ma jsibux tarf dwar l-identita ta' min qabbad lill-assassini biex joqtlu lil Daphne Caruana Galizia. Peress li baqgħet ma saritx investigazzjoni formali, il-Pulizija għandha mnejn tiċħad li, kemm ilu li ġie arrestat George Degiorgio, t-trasferimenti li saru għall-għarrieda fil-korp kellhom b'xi mod x'jaqsmu ma' suspetti dwar l-egħmil ta' min ġie trasferit. Wara kollox, il-Pulizija ma tistax taqbad u tammetti li fi ħdan il-korp għad hemm uffiċjali li huma suspettati li widdbu lill-kriminali biex jiġu mistura l-provi qabel l-arrest tagħhom. Previous: Miċħuda l-libertà proviżorja għal Ali Sadr. Is-smiegħ tal-każ għas-16 ta' Mejju. Next: Is-sigrieti li riedu jostru window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Xi ħadd mis-CID avża minn qabel lill-aħwa Degiorgio bl-arrest tagħhom – Għejjun